Departement Verbruikerswetenskap > Universiteit van Pretoria
Meer oor Verbruikerswetenskap
Welkom by die Departement Verbruikerswetenskap
Die Departement Verbruikerswetenskap aan die Universiteit van Pretoria het in 2000 sy studieprogramme geherstruktureer.
Die Departement Verbruikerswetenskap aan die Universiteit van Pretoria, met sy verskeie spesialiseringskursusse, bemoei homself met voedsel-, kleding- en tekstielprodukte. Daar word gefokus op die gebruik, verbruik en die bestuur van hierdie produkte en handelsware in verskeie kontekste, die ontwikkeling van nuwe verbruikersprodukte met die doelstelling om by te dra tot gesonde besigheidspraktyke en die fasilitering van verantwoordelike en ingeligte verbruikersbesluitneming, om die vereistes van individue, klein sakeondernemings en die kleinhandel, afhangende van die spesifieke omstandighede, te bevredig.
Die basiese studie van voedsel en voeding, kleding en tekstiele, insluitend die ontwikkeling van nuwe produkte en die relevante tegnologie, gaan gepaard met die benadering in natuurlike (fisiese) en landbouwetenskappe, terwyl al die prosesse wat betrekking het op ekonomiese bestuur, gebruik en verbruik van hierdie handelsware met ekonomiese en bestuurswetenskappe skakel.
Prof Brenda Wingfield ontvang A-graderingvan NNS - 10/12/2013
Prof Brenda Wingfield, �n navorser met ho� internasionale aansien het �n A-gradering van die Nasionale Navorsingstigting (NNS) ontvang. Dit is effektief vanaf 2014. Sy is ook die eerste vrou in die Fakulteit om hierdie gradering te ontvang.
Hierdie prestasie is nog meer buitengewoon omdat beide sy en haar man, prof Mike Wingfield, Direkteur van die Bosbou en Landbou Biotegnologie Instituut (FABI) nou A-gegradeerde wetenskaplikes in dieselfde fakulteit is.
Prof Wingfield is die Adjunkdekaan vir Navorsing en Nagraadse Studies in die Fakulteit Natuur- en Landbouwetenskappe. Sy is verkies tot die Raad van die Suid-Afrikaanse Akademie vir Wetenskap (SAfAW) vir die 2012 tot 2016 siklus. Sy is ook die sekretaris-generaal van die Internasionale Vereniging vir Plantpatologie (IVPP).
SGIW-student wen aansienryke Isibalo-toekenning - 06/12/2013
Stefan de Bruin, ŉ BSc (Hons) (Geoinformatika) student van die Departement Geografie, Geoinformatika en Meteorologie (GGM) aan die universiteit van Pretoria het die eersteprys losgeslaan in die kategorie Beste Studenteprojek tydens die eerste jaarlike Isibalo-toekenningsaand wat op 4 Desember 2013 plaasgevind het.
Ge�ntegreerde-verslagdoeningsjaarboek 2013 vrygestel - 04/12/2013
Die Albert Luthuli-sentrum vir Verantwoordelike Leierskap (ALSVL) en sy Ge�ntegreerde-verslagdoeningspan het op 28 November die Ge�ntegreerde-verslagdoeningsjaarboek 2013 vrygestel. Dieselfde geleentheid was ook ŉ viering ter ere van die eerste groep studente wat die Nagraadse Diploma in Geȉntegreerde-verslagdoening voltooi het.
UP-innovasie bied gehoorsiftingsoplossing vir kinders - 04/12/2013
ŉ Revolusion�re uitvindsel wat ŉ koste-effektiewe oplossing bied vir huidige probleme in die gehoorsifting van leerders is die resultaat van samewerking tussen prof. De Wet Swanepoel van die Departement Spraak-Taalpatologie en Oudiologie en dr Herman Myburgh van die Departement Elektriese, Elektroniese en Rekenaaringenieurswese aan die Universiteit van Pretoria.
Beste professor in Meganiese en Lugvaartkundige Ingenieurswese van UP afkomstig - 03/12/2013
Die hoof van die Departement Meganiese en Lugvaartkundige Ingenieurswese aan die Universiteit van Pretoria, prof Josua Meyer, het ŉ toekenning as Beste Professor in Meganiese en Lugvaartkundige Ingenieurswese van die W�reldopvoedkunde-kongres ontvang. [Lees Meer]
UP-student stap met die louere weg in SAIEE-kompetisie - 03/12/2013
Die 2013 Nasionale Studenteprojek-kompetisie van die SAIEE (Suid-Afrikaanse Instituut van Elektriese Ingenieurs) is op 28 November deur die Universiteit van Pretoria (UP) aangebied. Top-finalejaarstudente van universiteite en tegnologiese universiteite in Suid-Afrika het aan die kompetisie deelgeneem.
Projekte in hierdie jaar se kompetisie het oor �n bre� spektrum gestrek en het onder meer die volgende ingesluit: die ontwerp en ontwikkeling van �n prototipe-kampusfiets wat deur �n superkapasitor aangedryf word, "occluded body pose estimation", die ontwikkeling van �n robotagtige demonstrasieplatform vir gebruik in navorsing oor intelligente vervoersisteme en die ontwerp van �n laekoste-telekonferensiestelsel gebaseer op die "Raspberry Pi".
Bekendstelling van boek in Forensiese Antropologie by die Fakulteit Gesondheidswetenskappe - 27/11/2013
Die Adjunkminister van Gesondheid, Dr Gwen Ramokgopa, het die bekendstelling van die nuutste uitgawe van The Human Skeleton in Forensic Medicine met as skrywer Prof Maryna Steyn, �n fisiese antropoloog en die Direkteur van die Navorsingsentrum vir Forensiese Antropologie, gesetel in die Fakulteit Gesondheidswetenskappe by die Universiteit van Pretoria, as ŉ heuglike gebeurtenis beskryf. Mehmet Yasar Işcan van die Universiteit van Istanbul, Turkye, het as medeskrywer opgetree.
| Geredigeer deur: Trudie Erasmus